laion/Wikipedia-Exotic huggingface dataset:
בית הכנסת תופרי בגדים

בית הכנסת תופרי בגדים (בגרמנית: Schneidertempel, בטורקית: Terziler Sinagogu) והידוע גם בשם Tofre Begadim synagogue, הוקם במחצית השנייה של המאה ה-19 ברובע קראקוי, על ידי קהילת יהודים אשכנזים שהגיעו לאיסטנבול ממזרח אירופה. זה היה בית הכנסת האשכנזי הראשון מבין שלושת בתי הכנסת האשכנזיים שפעלו באיסטנבול. בשנת 1895 נבנה בית הכנסת אור חדש (טו') על ידי נשים שניצלו מפוגרומים ברוסיה, פולין ורומניה וביקשו מקלט באימפריה העות'מאנית. בשנת 1904 נבנה "בית הכנסת האשכנזי" על ידי קהילה יהודית עמידה שהגיעה מהאימפריה האוסטרו-הונגרית. בשנת 1883, הקהילה הקימה אגודה שרוב חבריה היו חייטים והתחילה לאסוף תרומות לצורך הקמת בית הכנסת. האישור לבניית בית כנסת הושג בתיווכו של מאיר שונמן החייט של הסולטן עבדול חמיד השני. בעזרת התרומות והלוואות נוספות שהתקבלו מהבנק העות'מאני נרכשה קרקע ליד מגדל גלאטה, בין רחוב פֶלֶק לרחוב הבנקים, עליו נבנה בניין בן שלוש קומות, שכניסתו הראשית נמצאת ברחוב פֶלֶק וכניסתו האחורית ברחוב הבנקים. הכניסה הראשית והחזית מעוטרות בסגנון אקלקטי אופייני למאה ה-19. בית הכנסת נפתח ב-8 בספטמבר 1894 והיה פעיל עד שנת 1964. הבניין שופץ בשנת 1985 על ידי קרן בית הכנסת האשכנזי שברחוב יוּקְסֶק קַלְדִירִים, ונמסר לאגודה לתרבות אשכנז בגלאטה אשר יזמה את הפיכתו למרכז תרבות. השיפוץ שימר את המאפיינים העיקריים של בית הכנסת, כגון עזרת הנשים והוויטראז'ים בצורת מגן דוד. בשנת 1999 הבניין הוסב למוזיאון לאומנות יהודית מודרנית וקריקטורה בשם Schneidertempel Sanat Merkezi. Meltem Oztan Altinoz, The Urban History of the Ottoman Empire in the Nineteenth Century Tofre Begadim Synagogue, Ephesus Tours (באנגלית אמריקאית) Terzi kendi söküğünü dikti, www.hurriyet.com.tr, ‏2000-10-17 (בטורקית) Schneidertempel (Sanat Merkezi), ‏2012-03-19 (באנגלית אמריקאית) מדיה וקבצים בנושא בית הכנסת תופרי בגדים בוויקישיתוף ערך זה הוא קצרמר בנושא בתי כנסת. אתם מוזמנים לתרום לוויקיפדיה ולהרחיב אותו.
מייקל וסטון

מייקל וסטון (באנגלית: Michael Weston, נולד מייקל רובינשטיין; 25 באוקטובר 1973) הוא שחקן טלוויזיה וקולנוע אמריקאי. התפקידים הידועים ביותר שלו הם הבלש הפרטי לוקאס בסדרה "האוס", החוטף המטורלל והסדיסט ג'ייק בדרמה הסדרתית של HBO "עמוק באדמה", ובריאן דנסר ב"סקראבס", כמו גם הארי הודיני ב"הודיני ודויל". מייקל רובינשטיין נולד בניו יורק, בנם של השחקנים ג'ון רובינשטיין (אנ') וג'ודי וסט (אנ'). סבו מצד אביו היה וירטואוז הפסנתר הפולני-יהודי ארתור רובינשטיין. הוא גם נינו של המנצח הפולני אמיל מלינארסקי (אנ'), המנצח המייסד של התזמורת הפילהרמונית של ורשה והמנצח הראשי של התזמורת הסקוטית הלאומית. הוא בעל תואר בתיאטרון ואמנויות מאוניברסיטת נורת'ווסטרן. בשנת 2000 הוא שינה את שם משפחתו ל"וסטון" מכיוון שכבר היה "מייקל רובינשטיין" בגילדת שחקני המסך. וסטון היה חבר טוב ושותפו לשעבר לדירה של השחקן זאק בראף והופיע איתו במספר סרטים, ביניהם "נשיקה אחרונה", והופיע ככוכב אורח בתוכנית הטלוויזיה של בראף "סקראבס". וסטון הופיע במספר פרקים בתור סיימון מרסדן, אחיה למחצה של אוליביה בנסון ב"חוק וסדר: מדור מיוחד". וסטון הופיע בעונה החמישית של "האוס" כחוקר פרטי בשם לוקאס דאגלס שנשכר על ידי ד"ר גרגורי האוס; הוא הופיע שוב בעונה השישית. יוצר הסדרה דייוויד שור תכנן תוכנית ספין-אוף עם דמותו של וסטון בתור הדמות הראשית בשנת 2008, אך התוכנית מעולם לא נכנסה להפקה. ב-2009 הופיע וסטון בסרט האקשן של ג'רארד באטלר "Gamer". הוא הופיע בהופעת אורח ב"צווארון לבן" וב"סוכן מחוק". בשנת 2016, הוא הופיע בתור הארי הודיני ב"הודיני ודויל". ב-2020 הופיע בסדרה Home Before Dark (אנ') בתפקיד ראשי, ב-2021 עלתה העונה השנייה של הסדרה. וסטון נשוי למוזיקאית פריסילה אהן (אנ') מאז 2010. מדיה וקבצים בנושא מייקל וסטון בוויקישיתוף מייקל וסטון, במסד הנתונים הקולנועיים IMDb (באנגלית) מייקל וסטון, באתר AllMovie (באנגלית) מייקל וסטון, במסד הנתונים הקולנועיים KinoPoisk (ברוסית) Michael Weston profile, filmreference.com; accessed October 8, 2014. DiNunno, Gina (11 בינואר 2010). "Michael Weston On House-Cuddy-Lucas Love Triangle: "It's an Intellectual Menage a Trois"". TVGuide.com. נבדק ב-15 באוקטובר 2016. {{cite news}}: (עזרה) Kilkelly, Daniel (2008-08-07). "House creator reveals spinoff plans". Digital Spy. Digital Spy. נבדק ב-2008-09-04. Jeffery, Morgan (18 באפריל 2012). "Michael Weston for 'White Collar' role". Digital Spy. נבדק ב-15 באוקטובר 2016. {{cite news}}: (עזרה) Power, Vicki (12 במרץ 2016). "Michael Weston and Stephen Mangan stars in new ITV crime drama Houdini & Doyle". The Express. נבדק ב-15 באוקטובר 2016. {{cite news}}: (עזרה)
אסייר דל הורנו

אסייר דל הורנו (בספרדית: Asier del Horno; נולד ב-19 בינואר 1981) הוא כדורגלן עבר ספרדי-בסקי ששיחק בעמדת המגן השמאלי. דל הורנו, נולד בברקלדו שבחבל הבסקים, ספרד התחיל את הקריירה שלו בקבוצת הנוער של אתלטיק בילבאו. ב-9 בספטמבר 2000 ערך את הופעת הבכורה שלו בקבוצה בהפסד 2-0 לדפורטיבו לה קורוניה. ב-16 בפברואר 2002 הבקיע את שער הבכורה שלו בקבוצה בניצחון 1-2 נגד ריאל מדריד. ביוני 2005 חתם בצ'לסי תמורת 8 מיליון פאונד. ב-27 באוגוסט הבקיע את שער הבכורה שלו בקבוצה בניצחון 0-2 נגד טוטנהאם הוטספר. ב-22 בפברואר 2006 קיבל כרטיס אדום לאחר עבירה על ליונל מסי במשחק בו הפסידה צ'לסי 2-1. בצ'לסי שיחק עונה אחת בה זכה באליפות, שהייתה התואר היחיד בקריירה שלו. ב-21 ביולי 2006 חתם לשש שנים בוולנסיה תמורת 8 מיליון אירו. בתחילת העונה עבר ניתוח בעקב אכילס וב-3 במרץ 2007 ערך את הופעת הבכורה שלו בקבוצה בניצחון 0-1 נגד סלטה ויגו. ביום האחרון של חלון העברות בקיץ 2007 הושאל לאתלטיק בילבאו עד לסיום העונה. ב-30 בינואר 2010 הושאל לריאל ואיאדוליד עד לסיום העונה. בקיץ 2010 הושאל ללבאנטה עד לסיום העונה שבסיומה חתם על חוזה במועדון. בעונה זו, דל הורנו המשיך לסבול מפציעות שבעקבותן איבד את מקומו בהרכב. ב-3 בספטמבר 2004 דל הורנו ערך את הופעת הבכורה שלו בנבחרת ספרד בתיקו 1-1 נגד סקוטלנד. חודשיים לאחר מכן הבקיע את שער הבכורה שלו בנבחרת בניצחון 0-1 נגד אנגליה. דל הורנו נפצע לקראת מונדיאל 2006 ולא נכלל בסגל הסופי. לזכותו של דל הורנו גם 4 הופעות בנבחרת חבל הבסקים. צ'לסי פרמייר ליג: 2005/2006 מגן הקהילה: 2005 מדיה וקבצים בנושא אסייר דל הורנו בוויקישיתוף אסייר דל הורנו, באתר Transfermarkt אסייר דל הורנו, באתר Soccerway אסייר דל הורנו, באתר BDFutbol אסייר דל הורנו, באתר WorldFootball.net אסייר דל הורנו, באתר National Football Teams אסייר דל הורנו, באתר FootballDatabase.eu
ראיין באגל

ראיין באגל (באנגלית: Ryan Buggle; נולד ב-2010) הוא שחקן ורקדן אמריקאי. הוא ידוע בעיקר בזכות משחקו כנח פורטר-בנסון בסדרת הטלוויזיה "חוק וסדר: מדור מיוחד". באגל נולד ב-31 בינואר 2010 בניו ג'רזי. הוא החל ללמוד ריקוד בגיל חמש, והוא ממשיך להתאמן ולהתחרות. באגל ערך את הופעת הבכורה שלו כשחקן ב-2013 בפרסומת של Toys "R" Us. בשנת 2017 הצטרף לצוות השחקנים של "חוק וסדר: מדור מיוחד" בתפקיד נואה בנסון, בנה המאומץ של קפטן אוליביה בנסון (מרישקה הרגיטאי). הוא גם הופיע פעמיים בסדרת הספין-אוף "חוק וסדר: פשע מאורגן". בשל אהבתו וכישרונו לריקוד, ראיין ביקש מהכותבים לשלב זאת בתוכנית. באגל ערך את הופעת הבכורה שלו בברודוויי ב-2019, כחלק מהקאסט של "הירושה". הוא שיחק בתפקיד עד 2020, אז פרצה מגפת הקורונה. הוא ערך שתי הופעות אורח בסדרת נטפליקס "מיינד האנטר". בשנת 2020 הופיע בסרט "סוזן העצלנית", בכיכובו של שון הייז. ראיין באגל, ברשת החברתית אקס (טוויטר) ראיין באגל, במסד הנתונים הקולנועיים IMDb (באנגלית) Carino, Jerry. "8-year-old 'Law & Order' actor from Matawan donates hundreds of toys" (באנגלית אמריקאית). נבדק ב-2022-01-11. "Inside the Playbill: Ryan M. Buggle". Playbill.com. Playbill. נבדק ב-16 בנובמבר 2021. {{cite web}}: (עזרה) "Ryan Buggle Interview". yayomg.com. yayomg.com. "Meet Ryan Buggle". Amomama.com. Amomama.com. "'Law & Order: SVU' Star Mariska Hargitay Is a Proud TV Mom, Celebrating Co-Star's Tony Win". Outsider.com. Outsider.com. Harnick, Chris (2017-11-09). "Law & Order: SVU, Noah and Brooke Shields: Why Giving Mariska Hargitay's Benson a Son Is the Show's Best Move in Years". E!. נבדק ב-2022-01-11. ""Law & Order: SVU" Has a New Dance Plot That Seems "Ripped from the Headlines"". dancemagazine.com. dancemagazine.com. נבדק ב-19 ביוני 2021. {{cite web}}: (עזרה) "The Inheritance". theinheritanceplay.com. "Coronavirus: Broadway shuts down all shows immediately". Asbury Park Press. Asbury Park Press. Saeyang, Shado (2019-10-09). "Mariska Hargitay Law & Order: SVU Son To Broadway" (באנגלית אמריקאית). נבדק ב-2022-01-11. "Ryan Buggle on Season 2 of "Mindhunter," Kathryn Zimmer in Petite Meller Music Video, and more!". youngbway.org. youngbway.org. נבדק ב-19 ביוני 2021. {{cite web}}: (עזרה) Grobar, Matt (2022-07-29). "Gravitas Picks Up Doc On Iconic Band Chicago; Vertical, Freestyle, 1091 Acquisitions; Matteo Pizzolo Cinedigm Deal; Timely Indie From EP John Turturro; More – Film Briefs" (באנגלית אמריקאית). נבדק ב-2022-08-26. "'SVU' star Ryan Buggle talks his character's coming out scene, working with Mariska Hargitay" (באנגלית). נבדק ב-2022-07-11.
מעשה כשפים

מַעֲשֵׂה כְּשָׁפִים (באנגלית: Witchcraft) הוא מונח המתייחס באופן מסורתי לשימוש לכאורה בכשפים או בכוחות על טבעיים על מנת לגרום נזק או חוסר מזל לאנשים אחרים. נשים שעסקו במעשי כשפים, או שהואשמו בכך, כונו מכשפות. לפי אנציקלופדיה בריטניקה העיסוק במעשי כשפים קיים בפועל יותר בדמיונם של אנשים בני זמננו מאשר במציאות עצמה, אולם לקונספט יש היסטוריה ארוכה והוא היווה עבור תרבויות רבות בעבר הסבר אמיתי למקור הרוע בעולם. לאורך ההיסטוריה חברות רבות ברחבי העולם האמינו ביכולת לבצע מעשי כשפים. באירופה, האמונה במעשי כשפים הייתה קיימת עוד בימי קדם. בימי הביניים וכמו גם בעת החדשה המוקדמת היו מקרים שונים בהם נשים באירופה הואשמו בכך שהן מכשפות ושהן שהשתמשו בכישוף שחור נגד אנשים שונים ביישובים בהם הן גרו. בדרך כלל היו אלו השכנים שהעלו האשמות מהסוג הזה בשל מתחים חברתיים. לעיתים היה נטען אף שאותן ה"מכשפות" זימנו יצורים מרושעים או את השטן בעצמו, אם כי האנתרופולוג ז'אן לה פונטיין מציין שהאשמות מהסוג הזה הועלו בעיקר נגד אנשים שנחשבו ל"אויבי הכנסייה". בשל מסוים הסברה המקובלת באירופה הייתה שניתן לסכל מעשי כשפים באמצעות כשפים מיוחדים שמרחיקים רוע. את הנשים שנחשדו בעבר שהן מכשפות נהגו במקרים מסוימים לגרש, לתקוף או אף להרוג. במקרים מסוימים אותן הנשים אף הועמדו על כך לדין במשפט רשמי שבו הן קיבלו עונש אם נמצא שהן אשמות. או שהאמונה הרווחת הייתה שהן אשמות. במקרים של ציד המכשפות שבוצעו באירופה וכמו גם במקרים של משפטי המכשפות בתחילת העת המודרנית הוצאו להורג עשרות אלפי נשים שהואשמו בביצעו מעשי כשפים. האמונה הרווחת באירופה בכך שישנם אנשים שעוסקים במעשי כשפים דעכה באופן ניכר לאורך עידן הנאורות. ישנם תרבויות שונות ברחבי העולם בהן נהוג עדיין לייחס את העיסוק במעשי כשפים לנשים מרושעות. ישנם מספר עמים אפריקאים ומלנזיים שמאמינים שמכשפות מונעות על ידי רוח זדונית השוכנת בתוכם. מקרים של ציד מכשפות ממשיכים להתרחש גם בהווה בעיקר באזורים מסוימים באפריקה ובאסיה. מדיה וקבצים בנושא מעשה כשפים בוויקישיתוף Hutton, Ronald (2017). The Witch: A History of Fear, from Ancient Times to the Present. Yale University Press. Thomas, Keith (1997). Religion and the Decline of Magic. Oxford, England: Oxford University Press. p. 519. ISBN 978-0297002208. Russell, Jeffrey Burton; Lewis, Ioan M. (21 ביוני 2023). "Witchcraft". Encyclopedia Britannica. ארכיון מ-2023-06-28. נבדק ב-2023-07-28. Although defined differently in disparate historical and cultural contexts, witchcraft has often been seen, especially in the West, as the work of crones who meet secretly at night, indulge in cannibalism and orgiastic rites with the Devil, or Satan, and perform black magic. Witchcraft thus defined exists more in the imagination of contemporaries than in any objective reality. Yet this stereotype has a long history and has constituted for many cultures a viable explanation of evil in the world. {{cite encyclopedia}}: (עזרה) La Fontaine, J. (2016). Witches and Demons: A Comparative Perspective on Witchcraft and Satanism. Berghahn Books. pp. 33–34. ISBN 978-1785330865.
שכונת ברנע

שכונת ברנע היא שכונה בצפון אשקלון, שהוקמה בשנות ה-50. כיום השכונה כוללת שש שכונות: ברנע, ברנע ב', ברנע ג', נאות ברנע, גני ברנע, והנשיא הרצוג. השכונה משתרעת מצפון קו החוף עד היציאה הצפונית מהעיר ואינה מאופיינת בסגנון בנייה אחיד, היא כוללת אזורים ישנים לצד שכונות יוקרה חדשות. האוכלוסייה בשכונה מתאפיינת במעמד סוציו-אקונומי בינוני עד גבוה. בתחילת שנות ה-50 הגה צבי סגל רעיון ליצור עיר סרטים ישראלית, בשנת 1949, קיבל סגל זיכיון על שטח בצפונה של מגדל גד כדי לממש את הפרויקט. סגל ייסד את חברת “ברנע בע”מ – עיר תיירות והסרטה” אך נתקל בקשיים בגיוס משקיעים ולכן באמצע שנות ה-50 ולכן שינה את התכנית להקמת שכונת מגורים אקסקלוסיבית שבה ימכור מגרשים לבנייה עצמית. השכונה הוקמה בשנות ה-50 ועד שנות ה-70, כללה רק בתי קרקע עד שבאותו עשור נבנו הבניינים הראשונים בשכונה. בשנות ה-90 ובתחילת שנות האלפיים החלה בנייה מסיבית בשכונה בעקבות העלייה מברית המועצות לשעבר. הבנייה המסיבית כללה את בניית שכונות ברנע ב' וג' בתחילת שנות ה-2000 ושכונת הרצוג, שכונה בבנייה נמוכה אליה התפנו מפוני גוש קטיף. אשקלון - שכונות אפרידר וברנע, באתר המועצה לשימור אתרי מורשת בישראל, ‏2018-01-01 רנית נחום-הלוי‏, שכונת ברנע באשקלון - בדרך להתרחבות, באתר וואלה, 4 בדצמבר 2009 גדי גולן, ‏אשקלון: הסכם יאפשר בנייה בברנע, באתר גלובס, 13 בינואר 2002 רחובות "שכונת המפונים" ינציחו את יישובי גוש קטיף, באתר www.makorrishon.co.il
ספרייה (פירושונים)

האם התכוונתם ל... ספרייה – מקום לאחסון ספרים ופריטי מידע נוספים ספרייה (אנדרטה) – אנדרטה מאת הפסל הישראלי מיכה אולמן, הממוקמת בכיכר בבל שבמרכז ברלין ספרייה (תכנות) – אוסף תוכניות ופקודות במחשב ספרייה דיגיטלית (מכונה גם ספרייה אלקטרונית או מאגר דיגיטלי) – אוסף ממוקד של אובייקטים דיגיטליים היכולים לכלול טקסט, חומר ויזואלי, חומר אודיו, חומר וידאו ועוד, המאוחסנים כפורמטי מדיה אלקטרוניים תיקיית קבצים – מכונה במקומות שונים „ספריה״ ספריה לעם – סדרת סיפורת של הוצאת עם עובד
מסקליין

האם התכוונתם ל... מסקלין – סם פסיכדלי אישים: ג'ספר מסקליין – קוסם ואמן במה בריטי נוויל מסקליין – אסטרונום בריטי
אלכסנדר ואנג

אלכסנדר ואנג (באנגלית: Alexandr Wang, נולד בינואר 1997) הוא יזם, חוקר בינה מלאכותית ומיליארדר אמריקאי. הוא מייסד ומנכ"ל Scale AI, פלטפורמת תיוג נתונים המספקת נתוני הדרכה עבור מודלים של למידת מכונה. בגיל 24 היה למיליארדר הצעיר ביותר בעולם, שהשיג את הונו בעצמו. וואנג נולד בלוס אלמוס, ניו מקסיקו. הוא למד מדעי המחשב ומתמטיקה ב-MIT, אך נשר כדי לייסד את Scale AI ב-2016. חינוכו של ואנג, כבן של מהגרים סינים שעבדו כפיזיקאים במעבדה הלאומית של לוס אלמוס בניו מקסיקו, שם פותח לראשונה נשק גרעיני, החדיר בו את האמונה ש"טכנולוגיות פורצות דרך הן למעשה חלק קריטי באמת מהביטחון הלאומי". הוא אומר. "הייתי די מודע לכמה חשוב שיהיו הטכנולוגיות האלה כדי להיות מסוגלים להרתיע את האויבים". ואנג למד תכנות מחשבים באינטרנט, והיה חובב קידוד ומתמטיקה מילדות. וואנג נכנס לרשימת "Forbes 30 Under 30 Enterprise Technology" בשנת 2018. הסטארט-אפ שלו Scale השתמש בבינה מלאכותית כדי לבצע אוטומציה של משימות כמו זיהוי תמונות ותעתוק אודיו, ולקוחותיו כללו את GM Cruise, Alphabet, Uber ו-P&G. בעזרת בסיס הצרכנים של Scale וחוזי ההגנה של ממשלת ארצות הברית, Scale AI הגיע להערכת שווי של 7.3 מיליארד דולר, והעניקה לוואנג שווי נקי של מיליארד דולר (מכיוון שהוא מחזיק ב-15% מהחברה). בשנת 2021, ואנג נבחר לרשימת 30 מתחת לגיל 30 של פורבס בקטגוריית Enterprise Technology. הוא זכה גם ברשימת Time 100 Next ו-Time100 AI, שמכירה במנהיגים מתפתחים שמעצבים את עתיד התחומים שלהם. "Alexandr Wang". Forbes (באנגלית). נבדק ב-2024-01-17. East, Forbes Middle. "Here's How This Young Self-Made Billionaire Built A $7.3B AI Unicorn". Forbes ME (באנגלית אמריקאית). נבדק ב-2024-01-14. Sternlicht, Alexandra. "There's A New Youngest Self-Made Billionaire, And He Got Rich Working With The Government". Forbes (באנגלית). נבדק ב-2024-01-14. Tan, Rebecca (28 באוגוסט 2023). "Behind the AI boom, an army of overseas workers in 'digital sweatshops'". The Washington Post. נבדק ב-14 בינואר 2024. {{cite news}}: (עזרה) Li, Steven. "How The 22-Year-Old Founder Of Scale AI Built A Billion-Dollar Business". Forbes (באנגלית). נבדק ב-2024-01-14. Cai, Kenrick. "How Alexandr Wang Turned An Army Of Clickworkers Into A $7.3 Billion AI Unicorn". Forbes (באנגלית). נבדק ב-2024-01-14. Scale AI's 22-Year Old CEO Wants to Improve the Safety of Self-Driving Cars (באנגלית), 2019-08-08, נבדק ב-2024-01-14 "Data-labeling company Scale AI is worth $7.3 billion after new funding round". Fortune (באנגלית). נבדק ב-2024-01-14. "Feature interview: Scale AI CEO Alexandr Wang - First Move with Julia Chatterley - Podcast on CNN Audio". CNN (באנגלית אמריקאית). נבדק ב-2024-01-14. Loten, Angus (2021-07-12). "Scale AI's Rapid Growth Reflects Widening Demand for Smart Software". Wall Street Journal (באנגלית אמריקאית). ISSN 0099-9660. נבדק ב-2024-01-14. Popkin, Helen A. S. "30 Under 30 In Enterprise Tech: Reinventing Business With Artificial Intelligence". Forbes (באנגלית). נבדק ב-2024-01-14. אלכסנדר ואנג, ברשת החברתית אקס (טוויטר) אלכסנדר ואנג, ברשת החברתית LinkedIn ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסנדר ואנג".
שכונת אגמים

שכונת אגמים היא שכונה בדרום העיר אשקלון שנבנתה בשנות ה-10 של המאה ה-21. השכונה החלה להתאכלס לראשונה בשנת 2015. שם השכונה נובע מהאגם המלאכותי הגדול בישראל באקו פארק שנפתח לציבור בשנת 2023. "הדבר הגדול הבא: 7 שכונות שכדאי לכם להכיר". TheMarker. 2015-12-01. רום טל דן, אגם אשקלון: כל הפרטים על האגם המלאכותי החדש, באתר Visit2Israel, ‏2023-09-26 (באנגלית)
שלמה זוראפה

הרב חיים דוד שלמה זוראפה (סביב ה'תקמ"ה, 1785 - כ"ה בתשרי ה'תר"ך, 1859) היה דיין ופוסק באלג'יר במאה התשע עשרה, מחבר השו"ת שער שלמה. נולד באלג'יר לאביו הרב שמואל. בגיל לארבע עשרה החלב לכתוב את העולה לו בדרך לימודו. בשלב מסוים שהה באוראן. ככל הנראה למד אצל רבי דוד מועטי, ורבי יצחק אבן שמול. בהמשך התמנה לדיין, וכיהן לצד הרב דוד מועטי בבית הדין של אלג'יר. בשנת תקס"ו התגורר בליוורנו במשך זמן מה, ולמד אצל הרב חיד"א, ולאחר פטירתו שימש שם את הרב חיים שלמה אבולעפיה. התכתב בהלכה עם הרב חיים מסעוד אלבו מאלג'יר, הרב יוסף עלון רבה של אלמדאיה, וכן עם הרב פארוז קרסינטי, והרב מסעוד צ'רמון מאוראן. וכן התכתב עם הרב חיים פלאג'י. רבי יצחק הכהן סקלי התאכסן אצלו באלג'יר, ונשא ונתן עמו בהלכה. כמו כן התכתב בהלכה עם רבי וידאל ישראל רבה של טיטואן שבמרוקו. מילדיו ידועים ר' יהודה ור' משה שלאחר פטירתו הוציאו לאור את השו"ת של אביהם 'שער שלמה'. בת נוספת הייתה גנונא שנישאה לאברהם אלשקר. בני שלמה, דרושים לשבתות ולמועדים, ליוורנו, תקפ"ב, באתר היברובוקס שו"ת שער שלמה, שאלות ותשובות, ליוורנו, תרל"ח, במאגר הספרים הסרוקים של הספרייה הלאומית חיבורים שאבדו שם שלמה חיי משה יש אומרים שנולד בה'תקנ"ה (מקורות התולדות לחינוך בישראל עמ' 197), ויש אומרים שנולד סביב תקמ"ה (מלכי ישורון בערכו). ומסתבר שנולד סביב תקמ"ה, שאז הספיק לשמש את הרב חיד"א לפני שנת תקס"ו. וכן התווכח בהלכה כבר בשנת תקס"ד עם הרב יצחק הכהן סקלי, אם נאמר שנולד בתקנ"ה, נמצא שהתווכח עמו כשהיה בן 9 בלבד, וזה לא מסתבר. ראו הקדמת המחבר ל'בני שלמה'. ראו שער שלמה סימן לב, שמכונה אותו "עטרת ראשינו, מורנו ורבנו", ככל הנראה מדובר ברבי דוד בן אהרן מועטי [ולא לרבי דוד בן שמואל מועטי המפורסם שהיה צעיר ממנו מעט]. שער שלמה סימן סט. הקדמת בני המחבר לספר שער שלמה. הקדמת בני המחבר לשער שלמה, ושם סימן צא. שער שלמה סימן מג שער שלמה סימן קסא. ראו מן הגנזים חלק י עמוד שעט. שער שלמה סי' קס. ראו חיים ושלום חלק א סימן כה. ראו שער שלמה סימן צג, שכינה אותו "עטרת ראשי מורי ורבי". ראו משפטים צדיקים חלק ב, בקונטרס חסד ה' סימן כה.
האנס זומר

האנס זומר (בגרמנית: Hans Sommer 26 ביוני 1914 - 31 באוקטובר 1987) היה קצין נאצי באס דה ובוורמאכט. לאחר המלחמה, הוא היה מרגל עבור השטאזי, המשטרה החשאית של מזרח גרמניה. זומר נולד ב-1914 בנורטורף של הקיסרות הגרמנית. הוא הצטרף לנוער ההיטלראי בגיל שש עשרה ובשנה שלאחר מכן החל לעבוד בחברת היבוא-יצוא של דודו בהמבורג הוא למד באוניברסיטת היידלברג ללימוד שפות זרות, כולל אנגלית, צרפתית וספרדית. הוא הצטרף לאס אס ב-1 בדצמבר 1932 וחודשיים לאחר מכן הצטרף כחבר במפלגה הנאצית. לימודיו הובילו למפגש הראשון שלו עם שירות הביטחון (SD), אשר גייסו מהאוניברסיטאות הטובות ביותר. באוקטובר 1936 גויס והוצב בגדוד האותות של דיוויזיית הפאנצר השנייה בפומרניה. בדצמבר נשלח להאלה לקורס באנגלית. הוא שוחרר מחובותיו הצבאיות בינואר 1939 בדרגת סגן משנה במילואים (לויטננט), אך באוגוסט נקרא שוב לשירות והוצב בגדוד האותות של הקורפוס ה-8 בצבא בברסלאו, עמו השתתף במערכה בפולין והיה חלק מכיבוש חבל הסודטים בצ'כיה. במרץ 1940 יצר קשר עם ההאופטשטורמפיהרר של האס אס הלמות לוס משירות המודיעין אותו פגש בהיידלברג ובפסוואלק. זומר הצטרף לאס דה בדרגה המקבילה לדרגתו הצבאית והוצב בסוף מאי 1940 לקבוצה VI, שהייתה אחראית על התערבות בצרפת. ביוני נשלח לפריז עם יחידת קומנדו של אס דה (איינזצקומנדו) בראשות המפקד ד"ר קנוכן. באוקטובר 1941, ללא ידיעת הממונים עליו, עזר זומר לתכנן מתקפה על שבעה בתי כנסת בפריז, בהשראת הפוגרום ב-1938, בשיתוף עם אז'ן דלונקל. לאחר מכן הוא הוצב במרסיי ובניס. הוא גם נטען כי היה מרגל עבור משפחת קרופ . לאחר המלחמה, זומר נתפס על ידי האמריקנים, שביקשו להעסיק אותו כדי לחדור לרצועה נאצית שנוצרה סביב הצרפתי צ'ארלס לסקאט, אותו פגש זומר במדריד רגע לפני לכידתו. הוא הועבר למחנה קינג, אוברורסל, לאחר ששכנע את האמריקנים שניסיון כזה לא יצליח. ממחנה קינג הוא הוסגר לצרפת כדי לעמוד לדין בפני בית משפט צבאי, שגזר עליו שנתיים מאסר. זומר שוחרר מהכלא ונשלח חזרה לגרמניה ב-1950. בין 1950 ל-1953, זומר מצא את עצמו עובד עבור ארגון גהלן (GO), ארגון הביון המערב גרמני הלא רשמי. לאחר מכן הוא היה מובטל לאורך שנת 1953, ואז מצא עבודה במשטרת השטאזי המזרח גרמנית שם הועסק כמרגל, ומסר פרטים מרחיקי לכת על מעסיקו לשעבר במערב גרמניה. Henry Leide (2005). NS-Verbrecher und Staatssicherheit. Die geheime Vergangenheitspolitik der DDR. קובצי OSS של הנס זומר "Hans Sommer, from SD to Stasi". cheminsdememoire.gouv.fr. Chemins de Mémoire. נבדק ב-22 במרץ 2019. {{cite web}}: (עזרה) The Arms of Krupp .p.
עמרם בן דיוואן

רבי עמרם בן אפרים דיוואן (מוכר בכינוי: רבנו העד"ן הקדוש; ה'ת"ק - ט"ו באב ה'תקמ"ב) היה שד"ר ומקובל יליד ירושלים. עמרם בן דיוואן נולד בשנת ה'ת"ק בירושלים לר' אפרים כנצר למשפחת רבנים ידועה מהעיר דיוואן במרוקו . אביו עלה לארץ ישראל ורבי עמרם חזר למרוקו, שם למד בישיבת "נוה שלום" של דודו, רבי יהודה בר עמרם דיוואן, בה רכש את השכלתו התורנית והתלמודית, הגה בתורת הנגלה והנסתר, ונמנה עם תלמידי ישיבת המקובלים. לאחר מכן התיישב בחברון ובשנת ה'תקכ"ג (1763) נשלח על ידי קהילת חברון כשד"ר למרוקו. בכתב המינוי שלו, עליו חתם ר' יצחק זאבי, הכתירוהו נכבדי חברון בתארים: "החכם השלם, סיני ועוקר הרים". ר' עמרם דיוואן התיישב באסז'ן מיד עם הגיעו למערב הפנימי ופתח בה ישיבה. לאחר שסבב בקהילות ישראל ברחבי מרוקו ואסף את התרומות למען כוללות חברון, שב ר' עמרם דיוואן לארץ ישראל. לאחר שהות קצרה בארץ ישראל יצא ר' עמרם למרוקו בשליחות שנייה מטעם כוללי חברון בשנת ה'תקל"ד (1774). בשליחות זו שהה למעלה משמונה שנים, רובן במקנס (מאדר ה'תקל"ה ועד א' בכסלו ה'תקמ"א), בביתו של ר' זכרי משאש. סיבת השתהותו במרוקו נבעה ממלחמות השבטים שהתנהלו סביב מקנס, ואולם ייתכן גם שמצבו הבריאותי מנע ממנו את המשך הדרך בגלל הסיגופים החמורים שנטל על עצמו. בד' בתמוז ה'תקמ"ב יצא עם בנו מפאס לעבר נמל טנג'יר, אולם נפטר בדרכו חזרה לארץ ישראל בערב שבת ט"ו באב ה'תקמ"ב ונקבר בבית העלמין של הכפר אסז'ן הסמוך לוזאן. ברבות הימים, קברו הפך אתר עלייה לרגל לעשרות אלפי חסידים ומעריצים מדי שנה ובמקום אף מתקיימת הילולה שנתית. הפייטן ר' דוד חסין שהכירו אישית הכרות רבת שנים, חיבר לכבודו פיוט וקינה בשם "ההר הטוב" סמוך מאוד למועד פטירתו עת ביקר בקברו. על שם עמרם בן דיוואן נקראה ישיבה שהוקמה בחברון. בניין הישיבה, צמוד לבית הדסה ננטש בעקבות פרעות תרפ"ט, שוקם ומשמש כיום למגורים. בתשפ"ג הוציא הזמר החסידי אהרלה סמט סינגל לזכרו בהלחנת בנצי שטיין. בנו, רבי חיים דיוואן שנלווה אליו בשליחות, השתקע והתיישב באסז'ן ולאחר מכן קם להשלים את סבב ההתרמה בדרום מרוקו. ר' חיים נפטר בסופו של דבר ביישוב בשם ווירגאן (Virguane) שבדרום מרוקו, ועם מותו אבדו כתבי היד שחיבר אביו בשנות מגוריו במקנס. אברהם יערי, "שלוחי ארץ ישראל - תולדות השליחות מהארץ לגולה, מחורבן בית שני עד המאה התשע עשרה", ירושלים (תשי"א. נדפס שוב בשנת תשל"ז; ובשנת תשס"ב, בשני כרכים). מאיר אליעזר עטיה, אל מעין העדן, קורות חייו ונפלאותיו של... רבי עמרם בן דיוואן, הוצאת עמותת קרן אהבת קדומים, חדרה תשנ"ז. מאמרים על רבי עמרם בן דיוואן בכתב העת ברית המרכז מורשת של רבי עמרם בן דיוואן בכוכב השחר מידע על עמרם בן דיוואן בקטלוג הספרייה הלאומית עמרם בן אפרים דיואן (1740-1782), דף שער בספרייה הלאומית רבי יהודה בר עמרם דיוואן, היה תלמיד חכם ושד"ר חברון לערי פרס ומדי בשנות ה'תע"א-ה'תע"ג. ספרו חוט משולש נדפס בקושטא ה'תצ"ט, ובסופו הוא עונה לשאלות הלכתיות מקהילת כאשאן שבפרס. ר' זכרי משאש היה אבי סבו של הרב שלום משאש, רבה הראשי של מרוקו והרב הספרדי הראשי של ירושלים ברבע האחרון של המאה ה-20 אהרלה סאמעט - רבינו עמרם בן דיוואן, סרטון בערוץ "בחזית", באתר יוטיוב (אורך: 03:20)